stanford-oval/wikipedia huggingface dataset:
CAC 40 -indeksi

| CAC 40 -indeksi |
| --- | --- |

Perustettu:  31. joulukuuta 1987
Ylläpitäjä:  Euronext
Pörssi(t):  Euronext Pariisi
Symboli:  C40
Osat:  40
Taso:  Large cap
Liittyvät:   CAC Next 20  CAC Small 
ISIN:  FR0003500008
Reuters:  ^FCHI
Bloomberg:  CAC <INDEX>
Aiheesta muualla
Sivusto
Infobox OKNimi-testi OK: 
CAC 40 on Pariisin pörssin keskeinen osakeindeksi, joka seuraa Euronextin pörssissä noteerattujen 40 suurimman osakkeen kehitystä. Se on laajasti käytössä vertailuindeksinä Ranskassa ja Euroopassa. Indeksiin kuuluvat osakkeet määritetään Euronextissä listatuista osakkeista niiden markkina-arvon, vaihdon, tasekoon ja likviditeetin perusteella. CAC on lyhenne ranskan kielen sanoista Cotation Assistée en Continu (suom. jatkuva automaattinen noteeraus).
Luettelo indeksin yhtiöistä

Indeksin yhtiöt 4. tammikuuta 2024:
Air Liquide
Airbus
Alstom
ArcelorMittal
AXA
BNP Paribas
Bouygues
Capgemini
Carrefour
Crédit Agricole
Danone
Dassault Systèmes
Edenred
Engie
EssilorLuxottica
Eurofins Scientific
Hermès
Kering
L’Oréal
Legrand
LVMH
Michelin
Orange
Pernod Ricard
Publicis
Renault
Safran
Saint-Gobain
Sanofi
Schneider Electric
Société Générale
Stellantis
STMicroelectronics
Teleperformance
Thales Group
TotalEnergies
Unibail-Rodamco-Westfield
Veolia Environnement
Vinci
Vivendi
Aiheesta muualla

Kuvia tai muita tiedostoja aiheesta CAC 40 -indeksi Wikimedia Commonsissa
Chyulu Hillsin kansallispuisto

| --- | --- |
Sijainti:  Kenia
Pinta-ala:  741 km2
| --- | --- |
Nimi alkuperäiskielellä:  Chyulu Hills National Park
Tyyppi:  protected area of Kenya (käännä suomeksi), kansallispuisto 
Perustettu:  1983 
muokkaa - muokkaa wikitekstiä - muokkaa Wikidataa
Chyulu Hillsin kansallispuisto on luonnonsuojelualue Keniassa, Länsi-Tsavon kansallispuiston naapurina. Puiston vihreät kukkulat tarjoavat hienoja maisemia. Suuriin nisäkkäisiin kuuluvat puhvelit, antiloopit, afrikannorsut, leopardit, jättiläismetsäkarjut, pensassiat ja kirahvit.
Chyulu Hills sijaitsee Amboselin ja Länsi-Tsavon kansallispuiston välissä. Puiston nähtävyyksiin kuuluu 12 km pitkä Leviathan-laavatunneli.
Chyulun vihreiden kukkuloiden, jotka levittäytyvät Kilimanjaron juurelle, sannotaan olleen inspiraationa  Ernest Hemingwayn romaaniin Afrikan vihreät kunnaat.
Carrowmore

| Carrowmore |
| --- | --- |

Sijainti
 Carrowmore
Koordinaatit:  54°15′3.08″N, 8°31′9″W
Valtio:   Irlanti
Paikkakunta:  Sligon kreivikunta
Aiheesta muualla
   Commonsissa 
Infobox OKNimi-testi OK: 
Carrowmore.
Carrowmore ympäristön kukkuloita.
Carrowmore on kivikautinen löytöpaikka Irlannin pohjoisrannikolla Knocknarean niemimaalla Luoteis-Irlannissa Sligon kreivikunnassa. Se on Irlannin laajin, ja luultavasti myös vanhin megaliittinen löytöpaikka. Paikka on hautauspaikka.
Carrus City L

Carrus City L
Carrus City L (Carrus 204 L) on Carruksen vuosina 1992–2001 valmistama kaupunkibussin korimalli. Bussi oli tyypiltään etumatala, eli keskiosaan asti lattia on matala, ja takaosaa kohti se nousee. Carrus City L -busseista kaikki ovat nykyään poistettu käytöstä ja korvattu uudemmilla busseilla. Bussia valmistettiin Carruksen tehtaalla Vantaalla sekä Volvon tehtaalla Puolan Wroclawissa. Etenkin HSL-alueella se oli pitkään yleinen bussityyppi.
Carrus City L:n valmistuksen päätyttyä Puolassa ja Ruotsissa valmistettiin vuosina 2003–2005 sen lähes identtistä seuraajaa nimellä Volvo City L.
Carl A. Wirtanen

| C> A. Wirtanen.Henkilötiedot |
| --- | --- |
Koko nimi:  Carl Alvar Wirtanen
Syntynyt: 11. marraskuuta 1910 Kenosha, Wisconsin
Kuollut: 7. maaliskuuta 1990 (79 vuotta) Santa Cruz, Kalifornia
Kansalaisuus:   Yhdysvallat
Koulutus ja ura
Tutkimusalue:  tähtitiede
Carl Alvar Wirtanen (11. marraskuuta 1910 Kenosha, Wisconsin – 7. maaliskuuta 1990 Santa Cruz, Kalifornia) oli yhdysvaltalainen tähtitieteilijä jolla oli suomalaiset sukujuuret. Hän löysi Apollo-asteroidin nimeltä 1950 DA 22. helmikuuta 1950. Se löydettiin 4. tammikuuta 2001 uudelleen ja julkaistiin uutena löytönä 2000 YK66. Myöhemmin se tunnistettiin 1950 DA:ksi. Hänen mukaansa on nimetty lyhytjaksoinen komeetta 46P/Wirtanen, joka oli alun perin Rosetta-luotaimen kohde.
Nuorena Wirtanen kävi koulua paikallisissa julkisissa kouluissa. Wirtasen viulunsoitonopettaja vei hänet paikalliseen observatorioon katsomaan tähtiä hänen ollessaan 12-vuotias. Hän kiinnostui aiheesta ja opiskeli lisää tähtitiedettä sekä rakensi itselleen peilikaukoputken, jonka avulla hän tutki tähtiä.
Hän meni myöhemmin opiskelemaan Virginian yliopistoon jossa luki tähtitiedettä, matematiikkaa ja fysiikkaa. Hän suoritti siellä tieteellisen bachelor-tutkinnon (BS) vuonna 1936 ja master-tutkinnon (MA) vuonna 1939.
Opiskelunsa jälkeen hän meni Lick Observatorioon 1. lokakuuta 1941 observatorion avustavaksi havaitsijaksi. Vuoden kuluttua hänet värvättiin Kaliforniassa China Lakessä sijatsevaan laivaston Naval Ordnance Test Station -tutkimuslaitokseen tekemään ballistisia tutkimuksia, koska Yhdysvallat oli joutunut mukaan toiseen maailmansotaan. Hän palasi sodan jälkeen 1. lokakuuta 1946 takaisin Lick Observatorioon, jossa hän jatkoi nyt vanhempana havaitsijana ja tutkimusavustajana. Hän jatkoi siellä 32 vuoden ajan ja osallistui useisiin tähtitieteellisiin tutkimuksiin, kunnes siirtyi eläkkeelle vuonna 1978.
Hän kuoli 7. huhtikuuta 1990 Santa Cruzissa Kaliforniassa.
Carl Alvar Wirtasen löytämät asteroidit

| Kahdeksan C> A. Wirtasen löytämää asteroidia.Asteroidi | Kahdeksan C> A. Wirtasen löytämää asteroidia.Löytöpäivä | Kahdeksan C> A. Wirtasen löytämää asteroidia.Lähde |
| --- | --- | --- |
| 1600 Vyssotsky | 22. lokakuuta 1947 |  |
| 1685 Toro | 17. heinäkuuta 1948 |  |
| 1747 Wright | 14. heinäkuuta 1947 |  |
| 1863 Antinous | 7. maaliskuuta 1948 |  |
| 1951 Lick | 26. heinäkuuta 1949 |  |
| 2044 Wirt | 8. marraskuuta 1950 |  |
| 6107 Osterbrock | 14. tammikuuta 1948 |  |
| (29075) 1950 DA | 22. helmikuuta 1950 |  |
Aiheesta muualla

Kinman, Thomas D.: Wirtanen, Carl Alvar Springer Science. Viitattu 23.12.2018 (englanniksi). doi:10.1007/978-0-387-30400-7_1490
Hamilton, Eric: Watch comet 46P/Wirtanen, discovered by a Wisconsinite, as it nears Earth University of Wisconsin–Madison.  13.12.2018. Viitattu 25.12.2018 (englanniksi).
Busch, Michael W. & Giorgini, Jon D. & Ostro, Steven J. & Benner, Lance A.M. & Jurgens, Raymond F. & Rose, Randy & Hicks, Michael D. & Pravec, Petr & Kusnirak, Peter & Ireland, Michael J. & Scheeres, Daniel J. & Broschart, Stephen B. & Magri, Christopher & Nolan, Michael C. & Hine, Alice A. & Margot, Jean-Luc: Physical modeling of near-Earth Asteroid (29075) 1950 DA. Icarus, 2007, 190. vsk, s. 608–621.  doi:doi.org/10.1016/j.icarus.2007.03.032.  Artikkelin verkkoversio. Viitattu 25.12.2018 (englanniksi).
46P/Wirtanen, kuvattu 12.12.2018.
Carrus City U

Jyväskylän liikenteen Carrus City U.
Carrus City U on Carruksen vuosina 1995–2000 valmistama täysmatala kaupunkiliikennebussi. Mallista on myös nivelversio, jota käyttää Suomessa nurmijärveläinen Etelän-Bussit. Etelän-Bussien Carrus City U-nivelet on ostettu käytettynä Tampereelta.[lähde? ] HKL-Bussiliikenne sai kaksi Carrus City U-niveltä vuonna 1996, mutta ne olivat erittäin epäluotettavia. Molemmat myytiin Puolaan vuonna 2001.   Kaksiakselinen versio on rakennettu B10L- ja nivelversio B10LA-alustalle ja niissä on takamoottori.
Claude Nigon

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Pronssia | Melbourne 1956 | kalpa, joukkuekilpailu |  |
Claude Roger Nigon (28. joulukuuta 1928 Basel – 30. tammikuuta 1994 Basel) oli Ranskaa edustanut miekkailija ja olympiamitalisti. Hän oli mukana saamassa pronssia kalvan joukkuekilpailussa vuoden 1956 kesäolympialaisissa Melbournessa. Hän oli aiemmin osallistunut vuoden 1952 kesäolympialaisiin Helsingissä ja kilpaillut sekä kalvan yksilö- että joukkuekilpailussa.
Carl Gotthard Langhans

Carl Gotthard Langhans.
Langhansin suunnittelema Brandenburgin portti.
Carl Gotthard Langhans (15. joulukuuta 1732 Landshut, Sleesia – 1. lokakuuta 1808 Grüneiche, lähellä Breslauta) oli preussilainen arkkitehti. Hän suunnitteli eräitä Saksan varhaisimpia uusklassista arkkitehtuuria edustavia rakennuksia. Parhaiten Langhans tunnetaan Berliinin Brandenburgin portin suunnittelijana.
Langhans oli koulutukseltaan matemaatikko ja juristi, ja hän ryhtyi arkkitehdiksi itseoppineena. Häntä innoittivat muun muassa Vitruviuksen teos Arkkitehtuurista (De architectura) sekä Johann Joachim Winckelmannin kirjat antiikin taiteesta. Langhans ehti jo saada tunnustusta rakennusmestarina, ennen kuin suoritti välttämättömät arkkitehdin perusopinnot Italiassa tilaajansa Hatzfeldin ruhtinaan varoilla. Myöhemmin hän teki Preussin kuninkaan myöntämillä varoilla opintomatkoja myös Englantiin, Hollantiin ja Ranskaan. Langhansista tuli vuonna 1775 Breslaun kaupungin ylirakennusmestari. Kuningas Fredrik Vilhelm II kutsui hänet vuonna 1788 Berliiniin hovin rakennusviraston ylijohtajaksi. Tunnetuimmat työnsä hän suunnitteli tätä seuranneina vuosina.
Langhansin arkkitehtuuri sijoittuu täysbarokin ja uusklassismin välivaiheeseen, ja hän yhdisteli piirteitä eri tyyleistä. Omaa persoonallista tyyliä hänelle ei syntynyt. Charlottenburgin linnan puistossa sijaitseva näkötorni (1788–1790) sisältää vielä viittauksia barokkiin, mutta esimerkiksi Ateenan Akropoliin Propylaiaan viittaava Brandenburgin portti (1791) edustaa jo uusklassismia. Uusklassistinen oli myös hänen Berliinin Gendarmenmarktille suunnittelemansa saksalainen kansallisteatteri (1800–1802), jonka paikalla on nykyään Karl Friedrich Schinkelin suunnittelema uudempi rakennus. Brandenburgin portti kohosi Saksan kansallissymboliksi vasta Langhansin kuoleman jälkeen Napoleonin sotien seurauksena.
Aiheesta muualla

Kuvia tai muita tiedostoja aiheesta Carl Gotthard Langhans Wikimedia Commonsissa
Darwin D. Martin House

Darwin D. Martin House on arkkitehti Frank Lloyd Wrightin suunnittelema asuintalo Buffalossa, Yhdysvaltojen New Yorkin osavaltiossa. Talo rakennettiin vuonna 1903-1905. Se edustaa Wrightin preeriatyyliä parhaimmillaan.
Wright suunnitteli talon Larkin-yhtiön johtajalle Darwin D. Martinille. Kokonaisuus koostuu kuudesta rakennuksesta, joihin kuului päärakennuksen lisäksi vierastalo (jossa asui aluksi Martinin sisar), autotalli, puutarhurin mökki, kasvihuone ja pergola. Osa rakennuksista on purettu ja rekonstruoitu jälkeenpäin.
Wright piirsi myös pääkonttorin Martinin johtamalle yhtiölle, Larkin Administration Building.
Aiheesta muualla

Kuvia tai muita tiedostoja aiheesta Darwin D. Martin House Wikimedia Commonsissa
Congreve-raketti

Congreve-raketin laukaisua esittävä piirros.
Congreve-raketti oli 1800-luvun sodankäynnissä käytetty rakettiase. Se nimettiin keksijänsä, brittiläisen Sir William Congreven mukaan.
Kuvaus

Congreve-raketti muodostui rautaisesta sylinteristä, jonka sisältämä ruuti lennätti syttyessään raketin ilmaan. Lisäksi rakettiin kuului usean metrin pituinen lentoa tasapainottava varsi, ja se laukaistiin telineestä. Rakettien koko vaihteli huomattavasti: pienet ja keskikokoiset painoivat 3–19 kilogrammaa, mutta myös yli satakiloisia valmistettiin. Congreve-raketin kantomatka oli 0,8–3,2 kilometriä. Rakettia voitiin käyttää palopommina tai vihollisten surmaamiseen. Paloraketit saattoivat sisältää hartsin, rikin, salpietarin ja antimonin seosta tai vaikesti sammutettavaa fosforiseosta, joka sytyttyään levisi taistelukärkeen puhkottujen reikien kautta. Osassa raketeista oli ruudilla täytettyjä pieniä onttoja puukappaleita, joita lensi ympäriinsä jo ilmalennon aikana. Aikalaisissa herättämästään kauhusta huolimatta Congreve-rakettien osumatarkkuus oli heikko, ja ne osuivat harvoin aiottuun kohteeseen.
Historia

Congreve-rakettien innoittajana toimivat raketit, joita intialainen Mysoren kuningaskunta käytti sotiessaan Britanniaa vastaan 1790-luvulla. Niitä päätyi brittien haltuun heidän vallattuaan Mysoren pääkaupungin Seringapatamin vuonna 1799. Britannian kuninkaalliseen tykistöön kuulunut William Congreve alkoi kehittää uutta rakettia vuonna 1804, ja kaksi vuotta myöhemmin hän sai 14-kiloisen raketin lentämään 2,7 kilometriä. Britannian armeija käytti Congreve-raketteja useissa Napoleonin sotien taisteluissa, ensi kerran pommittaessaan vuonna 1806 Boulognea. Britit käyttivät niitä myös Kööpenhaminan pommituksessa (1807) sekä Leipzigin (1813) ja Waterloon taisteluissa (1815). Kööpenhaminassa pääosin Congreve-rakettien sytyttämät tulipalot polttivat neljänneksen kaupungista. Vuoden 1812 sodassa ne olivat sekä brittien että yhdysvaltalaisten käytössä. Tykkien kehitys teki niistä lopulta aseina vanhanaikaisia, mutta niille oli sen jälkeenkin käyttöä hätäraketteina meripelastuksessa.
Vuoden 1812 Baltimoren taistelussa britit pommittivat Congreve-raketeilla Fort McHenryn linnoitusta. Taistelua kuvaa Francis Scott Keyn sepittämä Yhdysvaltain kansallislaulu ”The Star-Spangled Banner”, jonka ensimmäisessä säkeistössä viitataan ”rakettien punaiseen loimuun” (the rockets’ red glare). Suomessa Congreve-raketteja käytettiin vuosien 1854–1855 Oolannin sodassa, jossa brittilaivasto tulitti niillä Suomen rannikkokaupunkeja.
Aiheesta muualla

Kuvia tai muita tiedostoja aiheesta Congreve-raketti Wikimedia Commonsissa
Vuoden 1813 Leipzigin taistelussa käytetty raketti.
William Congreve valvomassa rakettitulta Kööpenhaminan pommituksen aikana vuonna 1807.
Catherine Cusack

Catherine Cusack (s. 21. joulukuuta 1968, Lontoo, Yhdistynyt kuningaskunta) on brittiläis-irlantilainen näyttelijä. Hän on edesmenneen näyttelijä Cyril Cusackin neljäs tytär sekä näyttelijöiden Sinéad, Sorcha ja Niamh Cusackin sisarpuoli.
Cusack hyväksyttiin Royal Holloway and Bedford New Collegeen, mutta hän siirtyi työskentelemään lontoolaiseen Tricycle Theatreen. Cusackin ensimmäinen varsinainen näyttelijän rooli oli Brendan Behanin näytelmässä The Hostage, ennen kuin hän siirtyi näyttelemään BBC:n tuottamaan televisiosarjaan Sophia and Constance. Hän on myös näytellyt televisiosarjoissa Doctor Who, Coronation Street ja Elämää Ballykissangelissa sekä elokuvissa The Lonely Passion of Judith Hearne ja Finding Neverland – tarinan lähteillä.
Aiheesta muualla

Catherine Cusack Internet Movie Databasessa. (englanniksi)
Claude Moraes

| Claude Moraes |
| --- | --- |
 Claude Moraes. Kuva vuodelta 2012.
Henkilötiedot
Poliitikko
Puolue:  Työväenpuolue Euroopan parlamentin sosialistien ja demokraattien ryhmä
Asema:  Euroopan parlamentin kansalaisvapauksien sekä oikeus- ja sisäasioiden valiokunnan puheenjohtaja
Aiheesta muualla
Virallinen sivu
Claude Moraes (s. 22. lokakuuta 1965) on brittiläinen työväenpuolueen poliitikko. Hän toimi Euroopan parlamentin jäsenenä vuodesta 1999. Moraes on europarlamentissa sosialistien ja demokraattien ryhmän jäsen. Hän on ollut vuodesta 2014 lähtien kansalaisvapauksien sekä oikeus- ja sisäasioiden valiokunnan puheenjohtaja.
Moraes on ollut jäsen europarlamentin oikeudellisten ja sisämarkkina-asioiden valiokunnassa 1999–2000, työllisyys- ja sosiaalivaliokunnassa 2000–2004 ja kansalaisvapauksien sekä oikeus- ja sisäasioiden valiokunnassa vuodesta 2004 lähtien. Hän oli suhteista Etelä-Afrikkaan vastaavan valtuuskunnan jäsen 2004–2009, Euroopan maiden alueen epäiltyä käyttöä CIA:n vankikuljetuksiin ja laittomaan vankien säilyttämiseen käsittelevän väliaikaisen valiokunnan jäsen 2006–2007, suhteista Arabian niemimaahan vastaavan valtuuskunnan jäsen 2009, järjestäytynyttä rikollisuutta, korruptiota ja rahanpesua käsittelevän erityisvaliokunnan jäsen 2012–2013 ja suhteista Etelä-Aasian maihin vastaavan valtuuskunnan jäsen vuodesta 2014 lähtien. Vuodesta 2014 lähtien hän on ollut myös kansalaisvapauksien sekä oikeus- ja sisäasioiden valiokunnan puheenjohtaja.
Moraes herätti loppuvuodesta 2006 Suomessa keskustelua kysyttyään neuvostoltaselvennä, mihin toimiin tämä ryhtyy Cloetta Fazer Oy:n tummaihoista poikaa parodioivan käärepaperitunnuksen ja Brunbergin suklaasuukkotunnuksen vuoksi. Neuvosto vastasi, ettei sillä ollut toimivaltaa asiassa (perusteena direktiivi 2000/43/EY, EYVL L 180, 19.7.2000 s. 22).
M2 (videopeliyritys)

| M2 Co> , Ltd. |
| --- | --- |

Perustettu:  8.8.1991; 29 vuotta sitten
Kotipaikka:  Tokio, Japani
Toiminta-alue:  maailmanlaajuinen
Toimiala:  videopeliteollisuus viihdeteollisuus
Tuotteet:  videopelit, kolikkopelit
Kotisivu:  M2
Infobox OKVirheellinen NIMI-arvo: 
M2 Co., Ltd. (jap. 有限会社Ｍ２) on japanilainen videopelejä kehittävä ja julkaiseva yritys. Heidät tunnetaan parhaiten pelien emuloinnista muilla alustoilla, kuten esim. Sega Ages, Virtual Console -ja Sega 3D Classics pelien uudelleenjulkaisuista. M2 on myös tehnyt alkuperäispelejä Nintendon WiiWare -palveluun, kuten esim. Konamin ReBirth -sarjan pelit.
Kehitetyt pelit

Julkaisija suluissa.
Kehitetyt pelit > Kolikkopeli

Fantasy Zone II: The Tears of Opa-Opa (Sega)
Skullgirls: 2nd Encore
Kehitetyt pelit > Dreamcast

First Kiss Story II (Broccoli)
Sakura Wars (Sega)
Kehitetyt pelit > Game Gear

Gunstar Heroes (Sega)
Kehitetyt pelit > Mega Drive/Genesis

Darius (Taito)
Gauntlet IV (Tengen)
Tetris (Sega)
Kehitetyt pelit > Mobiili

Ahoge Chanbara
Kehitetyt pelit > Nintendo DS

Konami Classics Series: Arcade Hits (Konami)
Namco Museum DS (Bandai Namco)
Kehitetyt pelit > Nintendo 3DS

Virtual Console - Game Gear -uudelleenjulkaisut (Sega)
Sega 3D Classics -sarja
3D After Burner II (Sega)
3D Altered Beast (Sega)
3D Ecco the Dolphin (Sega)
3D Fantasy Zone (Sega)
3D Fantasy Zone II W (Sega)
3D Galaxy Force II (Sega)
3D Gunstar Heroes (Sega)
3D Out Run (Sega)
3D Power Drift (Sega)
3D Puyo Puyo 2 (Sega)
3D Shinobi III: Return of the Ninja Master (Sega)
3D Sonic the Hedgehog (Sega)
3D Sonic the Hedgehog 2 (Sega)
3D Space Harrier (Sega)
3D Streets of Rage (Sega)
3D Streets of Rage 2 (Sega)
3D Super Hang-On (Sega)
3D Thunder Blade (Sega)
Sega 3D Classics Collection (Sega)
Sega 3D Fukkoku Archives (Sega)
Sega 3D Fukkoku Archives 1 & 2 Double Pack (Sega)
Sega 3D Fukkoku Archives 3: Final Stage (Sega)
Sega 3D Fukkoku Archives Triple Pack (Sega)
Kehitetyt pelit > Nintendo Switch

ESP Ra.De.Psi (Cave)
Mega Man X Legacy Collection (osittain)(Capcom)
Darius Cozmic Collection (Taito)
Space Invaders Invincible Collection (Taito)
Collection of Mana (Square Enix)
Sega Ages -sarja (Sega)
Arcade Classics Anniversary Collection (Konami)
Castlevania Anniversary Collection (Konami)
Contra Anniversary Collection (Konami)
Kehitetyt pelit > PC

Sakura Wars
Mega Man X Legacy Collection (osittain)(Capcom)
Super Bomberman R (Konami)
Arcade Classics Anniversary Collection (Konami)
Castlevania Anniversary Collection (Konami)
Contra Anniversary Collection (Konami)
Kehitetyt pelit > PlayStation

Doki Doki Poyacchio (Media Rings)
Kehitetyt pelit > PlayStation 2

Oretachi Game Center Zoku: Yie Ar Kung-Fu
Sega Ages 2500 -sarja
Sega Ages 2500 Series Vol. 20: Space Harrier II: Space Harrier Complete Collection (Sega)
Sega Ages 2500 Series Vol. 21: SDI & Quartet: Sega System 16 Collection (Sega)
Sega Ages 2500 Series Vol. 24: Last Bronx: Toukyou Bangaichi (Sega)
Sega Ages 2500 Series Vol. 25: Gunstar Heroes: Treasure Box (Sega)
Sega Ages 2500 Series Vol. 28: Tetris Collection (Sega)
Sega Ages 2500 Series Vol. 29: Monster World Complete Collection (Sega)
Sega Ages 2500 Series Vol. 30: Galaxy Force II: Special Extended Edition (Sega)
Sega Ages 2500 Series Vol. 31: Dennou Senki Virtual On (Sega)
Sega Ages 2500 Series Vol. 32: Phantasy Star Complete Collection (Sega)
Sega Ages 2500 Series Vol. 33: Fantasy Zone Complete Collection (Sega)
Sega Rally 2006 (Sega)
Kehitetyt pelit > PlayStation 3

NEOGEO Station -palvelu (SNK Playmore)
Capcom Arcade Cabinet (Capcom)
ToeJam & Earl (Sega)
ToeJam & Earl in Panic in Funkotron (Sega)
Wonder Boy in Monster Land (Sega)
Wonder Boy in Monster Land (Sega)
Monster World IV (Sega)
Alex Kidd in Miracle World (Sega)
Revenge of Shinobi (Sega)
Super Hang-On (Sega)
Castle of Illusion starring Mickey Mouse (PSN ennakkotilaajan etu/Disney Interactive Studios, Sega)
Kehitetyt pelit > PlayStation 4

Dangun Feveron
Battle Garegga Rev.2016
Sorcer Striker
Ketsui: Kizuna Jigoku Tachi
Mega Man X Legacy Collection (osittain)(Capcom)
Arcade Classics Anniversary Collection (Konami)
Castlevania Anniversary Collection (Konami)
Contra Anniversary Collection (Konami)
Yakuza 0 (Retrominipelit)(Sega)
Yakuza 6: The Song of Life (Retrominipelit)(Sega)
Super Bomberman R (Konami)
Kehitetyt pelit > PlayStation Portable

Gradius Collection (Konami)
NEOGEO Station -palvelu (SNK Playmore)
Parodius Portable (Konami)
Salamander Portable (Konami)
TwinBee Portable (Konami)
Kehitetyt pelit > Wii

Virtual Console - Mega Drive, Master System, MSX ja kolikkopelit (Sega, Bandai Namco jne.)
Kehitetyt pelit > Wii > WiiWare

Gradius ReBirth (Konami)
Contra ReBirth (Konami)
Castlevania: The Adventure ReBirth (Konami)
Kehitetyt pelit > Wii U

Virtual Console - Game Boy Advance (Nintendo)
Kehitetyt pelit > Xbox 360

Otomedius G (Konami)
Mushihimesama Futari (CAVE)
Capcom Arcade Cabinet (Capcom)
Sega Vintage Collection: Golden Axe (Sega)
Sega Vintage Collection: Streets of Rage (Sega)
Sega Vintage Collection: Monster World (Sega)
Sega Vintage Collection: Alex Kidd & Co. (Sega)
Sega Vintage Collection: ToeJam & Earl (Sega)
Kehitetyt pelit > Xbox One

Dangun Feveron
Mega Man X Legacy Collection (osittain)(Capcom)
Super Bomberman R (Konami)
Battle Garegga Rev.2016
Arcade Classics Anniversary Collection (Konami)
Castlevania Anniversary Collection (Konami)
Contra Anniversary Collection (Konami)
Muut

SEGA Mega Drive Mini - pelien emulointi
PC Engine Mini - pelien emulointi
1 2  Sisällettynä vain Mega Drive Mini -retrokonsolissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:M2 (game developer)
Käännös suomeksi
Challenger-tutkimusmatka

Piirros HMS Challengerista.
Challenger-tutkimusmatka oli vuosina 1872–1876 tehty tieteellinen tutkimusmatka, joka merkittävillä löydöillään loi meritieteen perustan. Matka on nimetty tutkimusmatkalla käytetyn aluksen HMS Challengerin mukaan.
Lontoon Royal Society seura päätti Charles Wyville Thomsonin ehdotuksesta hankkia Challengerin Royal Navylta vuonna 1872. Alus muutettiin soveltuvaksi tieteelliseen tutkimuskäyttöön ja siihen rakennettiin erilliset laboratoriot luonnonhistorialle ja kemiallisille kokeille.
Aluksen kapteenina toimi George Nares ja se purjehti Portsmouthista 21. joulukuuta 1872. Thomson toimi lähes 70 000 merimailin mittaisen matkan tieteellisenä johtajana. Matkan tulokset koottiin teokseksi Report Of The Scientific Results of the Exploring Voyage of H.M.S. Challenger during the years 1873–76, jossa muun muassa kuvataan yli 4 000 aiemmin tuntematonta lajia.
Challenger palasi Spitheadiin, Hampshireen 25. toukokuuta 1876.
Avaruussukkula Challenger on nimetty HMS Challengerin mukaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Challenger expedition
Challenger (täsmennyssivu)

Challenger tarkoittaa seuraavia asioita:
Challenger, vuonna 1986 tuhoutunut avaruussukkula
HMS Challenger, useiden brittiläisen laivojen nimi; yhdellä niistä tehtiin kuuluisa tutkimusmatka 1872–1875
Challenger, risteilijäluokka
Challenger, sukellusveneluokka
Challengerin syvänne Tyynellämerellä
panssarivaunutyyppejä:
Challenger 1
Challenger 2
Challenger 3
Dodge Challenger, automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Challenger”, voi hakea sivunnimihaulla, laajalla sivunnimihaulla tai tekstihaulla.